CELEX: C2005/205/58
Language: el
Date: 2005-08-20 00:00:00
Title: Υπόθεση T-236/05: Προσφυγή του Willem Aldershoff κατά της Επιτροπής των Ευρωπαϊκών Κοινοτήτων, που ασκήθηκε στις 17 Ιουνίου 2005

20.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/32
            
         Προσφυγή του Willem Aldershoff κατά της Επιτροπής των Ευρωπαϊκών Κοινοτήτων, που ασκήθηκε στις 17 Ιουνίου 2005
   (Υπόθεση T-236/05)
   (2005/C 205/58)
   Γλώσσα διαδικασίας: η γαλλική
   Ο Willem Aldershoff, κάτοικος Βρυξελλών, εκπροσωπούμενος από τους Sébastien Orlandi, Xavier Martin, Albert Coolen, Jean-Noël Louis και Etienne Marchal, δικηγόρους, με τόπο επιδόσεων στο Λουξεμβούργο, άσκησε ενώπιον του Πρωτοδικείου των Ευρωπαϊκών Κοινοτήτων, στις 17 Ιουνίου 2005, προσφυγή κατά της Επιτροπής των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση περί καταρτίσεως της εκθέσεως εξελίξεως της σταδιοδρομίας του για την περίοδο από 1ης Ιανουαρίου 2003 έως 31 Δεκεμβρίου 2003,
            
         
               —
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα
   Προς στήριξη της προσφυγής του, ο προσφεύγων προβάλλει, κατ' αρχάς, πρόδηλη πλάνη εκτιμήσεως, για τον λόγο ότι η απόδοσή του δεν βαθμολογήθηκε με «Εξαιρετικά» ή «Πολύ καλά», παρόλο που εκπλήρωσε, και μάλιστα ξεπέρασε, τους στόχους που είχε θέσει, παρά τις ιδιαίτερες δυσκολίες που συνάντησε στον χώρο εργασίας του.
   Ο προσφεύγων επικαλείται, ακολούθως, την έλλειψη συνοχής μεταξύ, αφενός, των σχολίων που συνοδεύουν την προσβαλλομένη έκθεση και από τα οποία προκύπτει η βελτίωσή του, δεδομένου ότι ξεπέρασε τους στόχους που είχε θέσει, και, αφετέρου, της βαθμολογίας που του δόθηκε η οποία είναι κάτω του μέσου όρου.
   Τέλος, ο προσφεύγων προβάλλει έλλειψη αιτιολογίας της προσβαλλομένης αποφάσεως.